เงินบาทเปิด 30.59/61
ธนาคารซีไอเอ็มบีไทย รายงาน เงินบาทเปิด 30.59/61 แนวโน้มอ่อนค่า หลังสหรัฐฯ จะยุติมาตรการ QE
24 มิ.ย. 2554

ธนาคารซีไอเอ็มบีไทย รายงาน เงินบาทเปิด 30.59/61 แนวโน้มอ่อนค่า หลังสหรัฐฯ จะยุติมาตรการ QE
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 30.59/61 บาท/ดอลลาร์ อ่อนค่าลงจากเย็นวานนี้ที่ปิดตลาดที่ระดับ 30.54/56 บาท/ดอลลาร์
แนวโน้มเงินบาทวันนี้คาดว่าจะอ่อนค่าลงตามสกุลเงินหลักในภูมิภาค ประกอบกับการที่ดอลลาร์แข็งค่าขึ้นหลังจากที่ในการประชุมคณะกรรมการกำหนดนโยบายการเงินของสหรัฐฯ (FOMC) ออกมาระบุว่าจะไม่ต่ออายุมาตรการผ่อนคลายเชิงปริมาณรอบ 2(QE) จากที่จะสิ้นสุดในเดือนมิ.ย.นี้ 
"ทิศทางเงินบาทวันนี้น่าจะอ่อนค่า เป็นไปตามสกุลเงินภูมิภาคด้วย แต่อีกส่วนก็มาจากที่สหรัฐฯ จะไม่ทำ QE3 ส่งผลให้ดอลลาร์แข็งค่าขึ้น นอกจากนี้ยังมีปัจจัยการเมืองในบ้านเราเป็นตัวกดดันด้วย" นักบริหารเงิน กล่าว
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 80.49/51 เยน/ดอลลาร์ ส่วนเงินยูโรอยู่ที่ระดับ 1.4240/4245 ดอลลาร์/ยูโร
นักบริหารเงิน มองกรอบเงินบาทวันนี้จะเคลื่อนไหวอยู่ในช่วง 30.55-30.65 บาท/ดอลลาร์